******

**Ethernet mediekonvertere til basiskrav**

De nye Ethernet mediekonvertere i 1000 klassen fra Phoenix Contact er designet til industrielle applikationer med basiskrav. De tilbyder en enkel og økonomisk indgang til optisk overførselsteknologi.

Dataoverførsel via fiberoptik optimerer Ethernet applikationer hvad angår performance og overførselspålidelighed. Ud over en større rækkevidde fås også fordelene ved elektrisk isolation. De kompakte enheder i robuste metalhuse giver mulighed for at kommunikere over 9,6 km afhængig af fibertype. Der anvendes multi-mode glasfiber, valgfrit med SC duplex eller B-FOC (ST) stik.

Opstart er gjort enkel med auto negotiation og auto crossing. Derudover kan datahastigheder på 10 og 100 Mbps indstilles fast. Udover adskillige diagnose LED’er er mediekonverterne udstyret med LFP funktion (Link Fault Pass-through). Det sikrer permanent og konstant overvågning af forbindelsen. I tilfælde af tab af forbindelse kan redundansmekanismer omgående overtage driften.

For yderligere oplysninger kontakt Product Manager Per Andersen, pandersen@phoenixcontact.dk eller vores kundeservice på telefon 36 77 44 11.